Amikor 1942 novemberében a szövetségesek a Torch hadművelet során Észak-Afrika nagy részét megszállták, és ezzel lehetőségük nyílt egy partraszállási hadművelet végrehajtására Dél-Franciaországban, a Wehrmacht megszállta a teljes Vichy-Köztársaság területét. A normandiai partraszállást követően, Hitler felszólította a Vichy-kormányt, hogy üzenjen hadat Nagy Britanniának, de Pétain és Laval ezt egyöntetűen megtagadták. Emiatt 1944. augusztus 20-án a németek letartóztatták és Belfort-ba vitték, majd innen a németországi Sigmaringenbe. Lavalnak sikerült elérnie szabadon bocsáttatását, és megpróbált Spanyolországba menekülni, azonban az amerikai hadsereg fogságába esett, akik átadták őt a Charles de Gaulle vezette szabad franciáknak.